Id-Deċiżjoni tal-Kummissjoni
tas-17 ta' Ottubru 2001
dwar kwestjonarju għal rapport ta' l-Istati Membri dwar l-implimentazzjoni tad-Direttiva 2000/53/KE tal-Parlament Ewropew u tal-Kunsill dwar vetturi li m'għadhomx jintużaw
(innotifikata skond id-dokument numru K(2001) 3096)
(Test b'relevanza għaż-ŻEE)
(2001/753/KE)
IL-KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2000/53/KE tal-Parlament Ewropew u tal-Kunsill tat-18 ta' Settembru 2000 dwar vetturi li m’ għadhomx jintużaw [1], u b'mod partikolari l-Artikolu 9 tagħha,
Billi:
(1) Skond id-Direttiva 2000/53/KE l-Istati Membri għandhom jibagħtu rapport lill-Kummissjoni dwar l-implimentazzjoni tad-Direttiva.
(2) Ir-rapport għandu jkopri fid-dettal kemm l-inklużjoni tad-Direttiva fil-liġi nazzjonali u l-implimentazzjoni tagħha. Dan għandu jsir abbażi tal-kwestjonarju f'din id-Deċiżjoni.
(3) Il-miżuri mogħtija f'din id-Direttiva huma skond l-opinjoni tal-Kumitat stabbilit skond l-Artikolu 6 tad-Direttiva tal-Kunsill 91/692/KEE [2],
ADOTTAT DIN ID-DEĊIŻJONI:
Artikolu 1
L-Istati Membri għandhom jagħmlu r-rapporti tagħhom dwar l-implimentazzjoni tad-Direttiva 2000/53/KE abbażi tal-kwestjonarju fl-Anness.
Artikolu 2
Din id-Deċiżjoni hija indirizzata lill-Istati Membri kollha.
Magħmula fi Brussel, fis-17 ta' Ottubru 2001.